Diari Oficial de la Generalitat Valenciana


Sumari del DOGV 8838, del 18-06-2020 (2020/4392)

RESOLUCIÓ de 25 de maig de 2020, del conseller d'Economia Sostenible, Sectors Productius, Comerç i Treball, per la qual es declara la condició de termal per a l'aigua feta aflorar en la captació d'aigües subterrànies número O-5742, situada a la partida Vinyes, parcel·la 212 del polígon 7, del terme municipal d'Alfondeguilla, província de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8838

Data del DOGV
:   18-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4392


Data del document
:   25-05-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Alfondeguilla

RESOLUCIÓ de 25 de maig de 2020, del conseller d'Economia Sostenible, Sectors Productius, Comerç i Treball, per la qual es declara la condició de termal per a l'aigua feta aflorar en la captació d'aigües subterrànies número O-5742, situada a la partida Vinyes, parcel·la 212 del polígon 7, del terme municipal d'Alfondeguilla, província de Castelló. [2020/4392]  
  
Vist l'expedient de sol·licitud de declaració de la condició de termal a l'aigua procedent de la captació d'aigües subterrànies número 0-5742, situada a la partida Vinyes, parcel·la número 212 del polígon 7 del terme municipal d'Alfondeguilla, província de Castelló, instat davant el Servei Territorial d'Indústria i Energia de Castelló per Francisco Buils Marco, Francisco Serrano Picón i Emilio J. Sanchis Moll, i sobre la base dels següents,  
  
Antecedents  
Primer. Per mitjà de la Resolució de 08.01.2008, del Servei Territorial d'Indústria i Innovació de Castelló, es va autoritzar l'execució de l'obra subterrània O-5742 a Francisco Buils Marco, Francisco Serrano Picón i Emilio J. Sanchis Moll.  
  
Segon. Amb data de Registre d'Entrada 23.12.2009 en el servei territorial esmentat, Francisco Buils Marco, Francisco Serrano Picón i Emilio J. Sanchis Moll presenten un escrit de 15.12.2009, mitjançant el qual sol·liciten la declaració d'aigua mineral termal la procedent de la captació d'aigües subterrànies número O-5742, situada a la partida Vinyes, parcel·la número 212 del polígon 7, del terme municipal d'Alfondeguilla, província de Castelló, les coordenades UTM de la qual en el sistema de referència ED50, fus 30 són X=732463 m; Y=4414080 m; Z=310 m. Utilitzant l'aplicació de l'Institut Geològic Nacional http://www.ign.es/wcts-app/, s'obtenen les coordenades per a localitzar la captació en el sistema de referència geodèsic ETRS89 el·lipsoide GRS80, fus 30, següents X= 732353 m; Y=4413871m; Z=310 m.  
  
  
Tercer. Realitzada la informació pública pertinent de la sol·licitud de declaració de la condició de termal de les aigües esmentades en Butlletí Oficial de la Província de Castelló núm. 63, de 27.05.2010 i en el Diari Oficial de la Generalitat Valenciana núm. 6290, de 16.06.2010, accessible en: http://www.dogv.gva.es/datos/2010/06/16/pdf/2010\_6734.pdf no consta en l'expedient cap al·legació.  
  
Quart. Amb data 14.07.2010, el personal tècnic del Servei Territorial d'Indústria i Seguretat Industrial de Castelló va realitzar la presa de temperatures per a la determinació de la condició de termal de les esmentades aigües i es va estendre acta d'aquesta, amb el resultat següent:  
  
1a Presa: hora 11.34 h; temperatura 22 °C.  
2a Presa: hora 14.00 h; temperatura 22 °C.  
3a Presa: hora 16.30 h; temperatura 22 °C.  
  
Cinqué. En el mencionat expedient consta informe de l'Agència Estatal de Meteorologia de 27.11.2008, mitjançant el qual conclou que la temperatura mitjana anual al terme municipal d'Alfondeguilla és de 15.3 °C, i en el nucli urbà de la localitat de 16.3 °C.  
  
Sisé. Amb data de Registre d'Entrada 28.10.2010, es rep en la Direcció General d'Indústria i Innovació, expedient ASTOMU/2009/2/12 del Servei Territorial d'Indústria i Innovació de Castelló, juntament amb l'informe tècnic favorable a la declaració de la condició de termal a les aigües procedents del sondeig O-5742, per a l'emissió de la resolució que procedisca.  
  
Seté. Amb data Registre d'Eixida 19.11.2010, l'Àrea d'Indústria i Innovació requereix als peticionaris l'acreditació de la viabilitat del projecte empresarial que pretenen desenvolupar en relació al seu acomodament a l'ordenament jurídic vigent, els quals hauran de presentar estudi específic sobre la influència del desenvolupament del projecte empresarial que es pretén impulsar en relació amb les determinacions del Pla d'ordenació dels recursos naturals i del Pla rector d'ús i gestió del Parc Natural de la Serra d'Espadà, en el qual es concloga expressament si els esmentats instruments permeten el desenvolupament del projecte, a la vista de les característiques d'aquest.  
  
Huité. Amb data Registre d'Entrada 30.11.2010, els peticionaris responen a l'anterior requeriment i informen que la sol·licitud realitzada es refereix únicament a la declaració d'aigua termal i no d'aprofitament d'aquesta, i indiquen que en el moment que es desenvolupe el projecte d'aprofitament, aportaran la documentació sol·licitada.  
Així mateix, els interessats indiquen textualment que una vegada obtinguda la declaració de mineral de l'aigua o, el que és el mateix, siga declarada termal, se sol·licitarà la condició de mineromedicinal, per les seues òptimes característiques terapèutiques i de salubritat.  
També aporten còpia d'un informe sobre la sol·licitud de construcció i explotació d'un sondeig en la parcel·la núm. 212 del polígon 7 del terme municipal d'Alfondeguilla emés pel cap del Servei de Parcs Naturals, de 04.07.2007, el qual conclou textualment que l'explotació d'aigües minerals en la parcel·la 212 del polígon 7 del terme municipal d'Alfondeguilla, en principi no és incompatible amb el que es disposa en el PRUG del Parc Natural de la Serra d'Espadà, però la seua compatibilitat definitiva s'obtindrà amb la declaració d'impacte ambiental acceptable en valorar-se l'estudi d'impacte ambiental preceptiu.  
  
  
Nové. Després de la sol·licitud d'informe de l'Àrea d'Indústria i Innovació, amb data 22.02.2011 l'IGME va informar que segons l'acta estesa en la presa de mostres, l'aigua surgent en l'obra subterrània referida pot ser declarada termal segons l'article 38.2 del Reglament general per al règim de la mineria.  
  
Deu. Amb data de registre d'eixida 09.05.2011, l'Àrea d'Indústria i Innovació concedeix un termini de 15 dies als interessats prèviament a la finalització de l'expedient en què s'informa aquests, que es procedirà a la declaració d'aigua termal, la qual cosa no implicarà la declaració de mineral d'aquesta, i els comunica que segons l'article 39 i 45 del Reglament general per al règim de la mineria, aprovat per l'RD 2857/1978, de 25 d'agost, llevat que les aigües termals siguen destinades a usos terapèutics o industrials, la declaració de la condició de termal d'una aigua no implica la declaració de mineral d'aquesta.  
  
Onze. Amb data de registre d'entrada 17.05.2011, els peticionaris presenten un escrit en el qual indiquen que la seua sol·licitud es refereix a la declaració d'aigua mineral termal, i al·leguen que en el seu escrit de RE 30.11.2010 de contestació al de l'Àrea d'Indústria i Innovació de RS 19.11.2010, es va indicar que l'ús de les aigües estava destinat a una estació balneoteràpica que l'Ajuntament d'Alfondeguilla preveia en el seu futur PGOU, per la qual cosa entenen que indirectament ja s'estava substanciant que l'ús seria terapèutic o industrial.  
  
Dotze. D'acord amb la disposició transitòria única de l'Ordre 14/2011, de 31 de març, de la Conselleria d'Indústria, Comerç i Innovació, per la qual s'estableixen els òrgans competents per a l'exercici de determinades funcions en matèria de drets miners, el cap del Servei d'Ordenació i Seguretat Minera, remet nota interior d'11.08.2011 a la cap de la Secció de Mines de Castelló, mitjançant la qual remet l'expedient original ASTOMU/2009/2/12 de sol·licitud de declaració de la condició de termal de les esmentades aigües, perquè es realitzen les actuacions que corresponguen d'acord amb el que s'estableix en la esmentada ordre.  
  
Tretze. Després de la seua sol·licitud pel Servei Territorial d'Energia de Castelló, amb data 19.7.2012 la Confederació Hidrogràfica del Xúquer informa que no té res a oposar a la declaració com a aigua termal a la procedent de la captació O-5742 del terme municipal d'Alfondeguilla, sempre que la destinació de les aigües que està previst en el projecte presentat se circumscriga als previstos en la legislació minera i que es respecten els usos preexistents i que el futur perímetre de protecció que es delimite siga proporcional al bé a protegir.  
Catorze. Després de la seua sol·licitud pel Servei Territorial d'Energia de Castelló, i rebut informe del cap de la Secció de Sanitat Ambiental de 31.07.2014, i interposades al·legacions a aquest pels interessats, amb data 11.12.2018 el coordinador de Sanitat Ambiental emet informe tècnic en el qual s'expressa la no-oposició a la declaració de termal de l'aigua captada en la referida obra subterrània.  
  
No obstant això, l'òrgan competent en Sanitat Ambiental indica, en síntesi, que per a la sol·licitud de declaració de la condició de mineromedicinal a la qual es refereixen els peticionaris en el seu escrit de 29.11.2010 (RE: 30.11.2010), i que pel que sembla pretenen sol·licitar una vegada declarades les esmentades aigües com a termals, serà llavors quan procedirà l'informe preceptiu de la Direcció General de Salut Pública, previst en l'article 39.3 de l'RD 2857/1978, de 25 d'agost, pel qual s'aprova el Reglament general per al règim de la mineria, relatiu a la declaració d'aigua mineromedicinal i termal per a ús terapèutic, i comunica que per a l'emissió d'aquest últim informe serà necessari que la interessada aporte informe tècnic signat per un especialista en Hidrologia Mèdica o per professor titular de Farmacologia de les facultats de Medicina o Farmàcia, en el qual es posen de manifest les propietats terapèutiques que posseïsquen les aigües.  
  
Quinze. Amb data 2.5.2019, el personal tècnic del Servei Territorial d'Indústria i Energia de Castelló, emet informe en què proposa declarar la condició de termal les aigües procedents de la captació O-5742, al terme municipal d'Alfondeguilla (Castelló).  
  
Setze. El Servei Territorial d'Indústria i Energia de Castelló, mitjançant escrit de data de Registre d'Entrada departamental 02.10.2019, remet a la Direcció General d'Indústria, Energia i Mines, proposta favorable de declarar la condició de termal de les aigües procedents de la captació O-5742, al terme municipal d'Alfondeguilla (Castelló), situada a la partida Vinyes, parcel·la número 212 del polígon 7, les coordenades UTM de la qual, en el sistema de referència ED50, fus 30 són X=732463 m; Y=4414080 m; Z=310 m, a sol·licitud de Francisco Buils Marco, Francisco Serrano Picón i Emilio J. Sanchis Moll. Utilitzant l'aplicació de l'Institut Geològic Nacional, http://www.ign.es/wcts-app/, s'obtenen les coordenades per a localitzar la captació en el sistema de referència geodèsic ETRS89, el·lipsoide GRS80, Fus 30, següents X= 732353 m; Y=4413871m; Z=310 m.  
  
Fonaments de dret  
Primer. La Llei 22/1973, de 21 de juliol, de mines  
i l'RD 2857/1978, de 25 d'agost, pel qual s'aprova el Reglament general per al règim de la mineria.  
  
Segon. El Decret 5 / 2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions.  
El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
El Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Ocupació, que estableix que la Direcció General d'Indústria, Energia i Mines exercirà les funcions en matèria de mineria.  
  
Tercer. L'article 3 de l'Ordre 14/2011, de 31 de març, de la Conselleria d'Indústria, Comerç i Innovació, per la qual s'estableixen els òrgans competents per a l'exercici de determinades funcions en matèria de drets miners.  
  
Quart. La Resolució de 21 de març de 2018, del conseller d'Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria, que en el resol cinqué determina que la direcció general serà competent en matèria d'energia i mines.  
  
En virtut de tot el que antecedeix, resolc:  
  
Primer  
Declarar la condició de termal de les aigües procedents de la captació d'aigües subterrànies número 0-5742, situada a la partida Vinyes, parcel·la número 212 del polígon 7, del terme municipal d'Alfondeguilla (Castelló), les coordenades UTM de la qual en el sistema de referència ED50, fus 30 són X=732463 m; Y=4414080 m; Z=310 m, a sol·licitud de Francisco Buils Marco, Francisco Serrano Picón i Emilio J. Sanchis Moll. Utilitzant l'aplicació de l'Institut Geològic Nacional, http://www.ign.es/wcts-app/, s'obtenen les coordenades per a localitzar la captació en el sistema de referència geodèsic ETRS89, el·lipsoide GRS80, Fus 30, següents X= 732353 m; Y=4413871m; Z=310 m.  
  
Segon  
Ordenar:  
1. la publicació en el BOE, de conformitat amb l'article 24.4 de la Llei 22/1973, de mines, i amb l'article 39.4 de l'RD 2857/1978, de 25 d'agost, pel qual s'aprova el Reglament general per al règim de la mineria;  
2. la publicació en el DOGV, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques;  
3. la publicació en el BOP de Castelló, de conformitat amb l'article 24.4 de la Llei 22/1973, de mines, amb l'article 39.4 de l'RD 2857/1978, de 25 d'agost, pel qual s'aprova el Reglament general per al règim de la mineria;  
4. la notificació de la present resolució a Francisco Buils Marco, a Francisco Serrano Picón i a Emilio J. Sanchis Moll;  
5. la notificació al Servei Territorial d'Indústria i Energia de Castelló, així com a la resta d'administracions o organismes públics i empreses del servei públic o serveis d'interés general que han intervingut, o pogut intervindre, en el procediment de declaració i, en particular, a:  
  
- l'Ajuntament d'Alfondeguilla (Castelló)  
- la Direcció General de Salut Pública i Adiccions  
- la Confederació Hidrogràfica del Xúquer  
- l'Institut Geològic i Miner d'Espanya  
- la Direcció General de l'Aigua.  
  
Condicions especials  
Primera. Les contingudes en l'informe del coordinador de Sanitat Ambiental d'11.12.2018, que s'adjunta a aquesta resolució.  
Segona. Les contingudes en l'informe de la Confederació Hidrogràfica del Xúquer de 19.7.2012, que s'adjunta a aquesta resolució.  
  
Tercera. La present resolució no pot estendre's de facto per a aigües procedents de qualsevol altra surgència, pou, sondeig, brollador, etc., existent o a realitzar, si prèviament i després de l'oportuna tramitació reglamentària no acorda aquesta conselleria la qualificació de termal de les aigües així obtingudes.  
Quarta. Prèviament a l'aprofitament de l'aigua captada per l'obra subterrània 0-5742, declarada com a termal en la present resolució, i per a la seua posada en explotació, s'haurà de sol·licitar, en el Servei Territorial d'Indústria i Energia de la província de Castelló, l'oportuna autorització d'aprofitament, d'acord amb el que estableixen l'article 26 de la Llei 22/1973, de 21 de juliol, de mines, i l'article 41 del Reial decret 2857/1978, de 25 d'agost, de reglament general per al règim de la mineria, en relació amb l'article 24.1 de la llei i 39.1 del seu reglament.  
  
Així mateix, de conformitat amb l'Informe del coordinador de Sanitat Ambiental d'11.12.2018, i abans de l'aprofitament de l'aigua captada per l'obra subterrània 0-5742, declarada com a termal en la present resolució, i per a la seua utilització amb finalitats terapèutiques serà necessari la declaració de la condició de mineromedicinal, per a això, s'haurà de sol·licitar en el Servei Territorial d'Indústria i Energia de la província de Castelló l'oportuna sol·licitud acompanyada de la documentació necessària.  
La present resolució és definitiva en via administrativa i en contra podrà interposar-se recurs contenciós administratiu, davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, d'acord amb el que s'estableix en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, recurs de reposició, davant aquesta Conselleria d'Economia Sostenible, Sectors Productius, Comerç i Treball, en el termini d'un mes, a comptar des de l'endemà de la seua notificació o publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
El còmput dels anteriors terminis s'entenen sense perjudici del que disposa en el punt segon de la Resolució de 29 d'abril de 2020, de la Direcció General d'Indústria, Energia i Mines, per la qual s'acorda la continuació de determinats procediments i tràmits administratius, segons el que estableix l'apartat 4 de la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19 (DOGV 8804 / 05.05.2020), així com de la suspensió de termes i interrupció de terminis disposades per les disposicions addicionals segona.1 i tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, i de l'ampliació de termini, quan així procedisca, de la disposició addicional huitena del Reial Decret llei 11/2020, de 31 de març, pel qual s'adopten mesures urgents complementàries en l'àmbit social i econòmic per afrontar la Covid-19.  
  
  
València, 25 de maig de 2020.- El conseller d'Economia Sostenible, Sectors Productius, Comerç i Treball, p. d. (Resolució de 21 de març de 2018, DOGV núm. 8262, de 27.03.2018), la directora general d'Indústria, Energia i Mines: María Empar Martínez Bonafé.